Lugkasteel | LekkeSlaap
Inkloktyd: 17:00 tot 19:00
Adres: Versfeldstraat 26, Yzerfontein, 7351, Wes-Kaap
Vanaf R2 600 per nag, vir 5 mense
Lugkasteel is 'n ruim dubbelverdiepinghuis in Yzerfontein wat spog met pragtige uitsigte oor die Atlantiese Oseaan en is ideaal vir 'n rustige gesinsvakansie.
Die huis is ongeveer 250 m² groot, het 3 slaapkamers op die grondvloer en bied slaapplek aan 5 gaste. Die hoofslaapkamer het 'n koningingrootte-bed en 'n en suite-badkamer met 'n stort, toilet en 'n wasbak. Die tweede slaapkamer het 2 enkelbeddens en die derde slaapkamer het 1 enkelbed. Die tweede badkamer het 'n bad, stort, wasbak en toilet. Daar is ook 'n derde aparte gastetoilet. Op die grondverdieping is daar ook 'n ruim kombuis met 'n yskas-vrieskas, mikrogolfoond, stoof, oond, skottelgoedwasser, wasmasjien, koffie- en teemaakgeriewe, breekware en eetgerei. Die eetkamer het 'n tafel en stoele waar gaste etes saam kan geniet.
Die boonste verdieping het 'n sitkamer met gemaklike sitplekke en 'n uitsonderlike uitsig oor die see. Vanaf hierdie boonste gedeelte van die huis, kan gaste op mooiweersdae die hele oseaan vanaf Tafelberg in die suide, Dasseneiland in die weste en die Posberge in die noorde sien. Soms is mens gelukkig om ook 'n uitspattige walvis in die see voor jou te sien baljaar. Die meeste gaste geniet verder om te sien hoe die son agter die horison verdwyn - meestal met 'n pragtige rooi gloed.
Die DStv in die sitkamer bied net beperkte kanale, maar gaste is welkom om hulle eie DStv-kaart en -dekodeerder saam te bring, of met die eienaar te reël dat meer kanale beskikbaar gestel word. Ekstra koste sal ongelukkig gehef word vir die ekstra kanale, maar dit kan met die eienaar onderhandel word.
Die ingeslote binnebraai-area kan via glasskuifdeure vanaf die sitkamer bereik word, en daar is 'n opwasbak en informele tafels en stoele vir 'n gesellige atmosfeer rondom die vuur.
Die hele huis is tot die beskikking van gaste. Die eienaar woon egter baie naby en kan enige tyd gekontak word indien daar behoeftes sou ontstaan wat nie vooraf voorsien is nie.
Dit is belangrik dat gaste ons ongeveer twee uur voor die aankomstyd 'n indikasie gee ten einde reëlings vir ontvangs te vergemaklik.
'n Bespreking by Lugkasteel sluit in:
4.9 uit 5van 46 resensies vir Lugkasteel
Versfeldstraat 26, Yzerfontein, 7351, Wes-Kaap
Gaste dink Lugkasteel het 'n uitstekende ligging
https://travelground.imgix.net/AAEAAQAAAAAAAAAAAAAAJDY2ZWNkN2VmLWY0ZWMtNGMxMi1iOGE0LWNkYTAyOTRmNjNlNw?w=1440&h=960&fit=crop&auto=enhance,format,compress&q=80 Vanaf R2 600 per nag, vir 5 mense 46 5 1 5 26 Versfeld Street Yzerfontein 7351 Wes-Kaap 086 999 0018 17:00-19:00 10:00 -33.3511923 18.1490544